Publication: Magyar Közlöny
Issue: MK-1998-114 (Year: 1998, Number: 114)
Era: 1990-2004
Section: A statisztikáról szóló 1993. évi XLVI. törvény 4. §-ának
Paragraph Index: 812

2. Ha valamelyik Fél a fizetési mérlegét illetően nehéz helyzetben van, vagy ennek közvetlen veszélye fenyeget, az érintett Fél az 1994. évi Általános Vámtarifa és Kereskedelmi Egyezmény vonatkozó rendelkezéseivel és a Nemzetközi Valutaalap Alapokmányának VIII. Cikkével összhangban korlátozó intézkedéseket hozhat — beleértve az importra vonatkozó intézkedéseket is —, amelyek korlátozott időtartamúak, és nem tarthatnak hosszabb ideig, mint ami a fizetési mérleg helyzetének helyreállításához szükséges. Az intézkedéseket — ahogy a fizetési mérleg feltételei javulnak — fokozatosan enyhíteni kell, és amint a feltételek többé már nem indokolják fenntartásukat, meg kell szüntetni őket. Az érintett Fél előzetesen tájékoztatja a másik Felet az intézkedések bevezetéséről, és amikor ez lehetséges, megszüntetésük ütemtervéről.

Source: https://magyarkozlony.hu/hivatalos-lapok/2214a2fce3e580438e55ae07a487ee35276e8ec1/dokumentumok/1d69da26d8735d665e884285932425e176cf9324/letoltes